Η υποβολή αίτησης πραγματοποιείται μέσω της μηχανογραφικής εφαρμογής του πληροφοριακού συστήματος Police On Line και εν συνεχεία η αίτηση υποβάλλεται στη Διεύθυνση Αστυνομικού Προσωπικού του Αρχηγείου της Ελληνικής Αστυνομίας, ως ταχυδρομική επιβεβαίωση.
Κατάθεση από τον αιτούντα (δια ζώσης ή ταχυδρομικά)
Η αποφοίτηση από τα Κέντρα Εκπαίδευσης της Σχολής Αστυφυλάκων.
Η διαδικασία αφορά στην τοποθέτηση Συνοριακών Φυλάκων όταν αποφοιτούν από τα Κέντρα Εκπαίδευσης της Σχολής Αστυφυλάκων. Οι Συνοριακοί Φύλακες τοποθετούνται αποκλειστικά σε περιφερειακές Υπηρεσίες Συνοριακής Φύλαξης και Δίωξης Λαθρομετανάστευσης του νομού ή του νησιού για το οποίο προσλήφθηκαν, με διαταγή του Αρχηγού της Ελληνικής Αστυνομίας.
Κατοχή κωδικών για την είσοδο στο πληροφοριακό σύστημα Police On line
Οι Συνοριακοί Φύλακες που είναι κάτοχοι άδειας οδήγησης Δ΄ κατηγορίας και άνω, τοποθετούνται με τα αντικειμενικά κριτήρια, συγκρινόμενοι αποκλειστικά μεταξύ τους.
Αρχηγείο Ελληνικής Αστυνομίας / Διεύθυνση Αστυνομικού Προσωπικού.
Το άρθρο 5 περιγράφει τις περιπτώσεις τοποθετήσεων. Το άρθρο 6 περιγράφει τη διαδικασία, τα επιμέρους κριτήρια - προϋποθέσεις και λοιπές λεπτομέρειες οι οποίες διέπουν την τοποθέτηση των Συνοριακών Φυλάκων, όταν αποφοιτούν από τα Κέντρα Εκπαίδευσης της Σχολής Αστυφυλάκων (όπως τροποποιήθηκε με άρθρο 16 παρ. 2, 3 του Π.Δ. 75/2016. Το άρθρο 9 αναφέρει τη διαδικασία προσφυγής επί της διαταγής τοποθέτησης.
Υποβολή αίτησης τροποποίησης κατ΄ εφαρμογή του άρθρου 9 του Π.Δ. 211/2005.
Με απόφαση του Αρχηγού της Ελληνικής Αστυνομίας κατανέμονται οι οργανικές θέσεις της κατηγορίας των Συνοριακών Φυλάκων. Η Σχολή Αστυφυλάκων κοινοποιεί την ως άνω απόφαση στους Συνοριακούς Φύλακες, ένα (1) μήνα πριν την αποφοίτησή τους και τους καλεί να υποβάλουν αίτηση τοποθέτησης.
Η Σχολή Αστυφυλάκων καλεί τους Συνοριακούς Φύλακες να υποβάλουν αιτήσεις στις οποίες δηλώνουν υποχρεωτικά όλες τις Υπηρεσίες που αναφέρονται στην απόφαση του Αρχηγού της Ελληνικής Αστυνομίας, κατά σειρά προτίμησής τους. Οι αιτήσεις αυτές υποβάλλονται στη Διεύθυνση Αστυνομικού Προσωπικού του Αρχηγείου Ελληνικής Αστυνομίας τουλάχιστον δεκαπέντε (15) ημέρες πριν την αποφοίτησή τους.
Ο Αρχηγός της Ελληνικής Αστυνομίας, με απόφασή του, τοποθετεί τους Συνοριακούς Φύλακες αποκλειστικά σε περιφερειακές Υπηρεσίες Συνοριακής Φύλαξης και Δίωξης Λαθρομετανάστευσης του νομού ή του νησιού για το οποίο προσλήφθηκαν. Στις περιπτώσεις που στον ίδιο νομό ή νησί λειτουργούν δύο ή περισσότερες υπηρεσίες, οι τοποθετήσεις των Συνοριακών Φυλάκων γίνονται ανάλογα με την προτίμησή τους και τον αριθμό των μορίων που συγκεντρώνουν με βάση τη σειρά επιτυχίας τους κατά τις εξιτήριες εξετάσεις από τα Κέντρα Εκπαίδευσης της Σχολής Αστυφυλάκων, στα οποία προστίθενται και τα μόρια με βάση την οικογενειακή τους κατάσταση. Επισημαίνεται ότι, για τις ως άνω περιπτώσεις, προηγούνται οι Συνοριακοί Φύλακες που έχουν στην περιοχή για την οποία ζητούν μετάθεση, τον τόπο συμφερόντων τους. Οι Συνοριακοί Φύλακες που είναι κάτοχοι άδειας οδήγησης Δ΄ κατηγορίας και άνω, τοποθετούνται στις ανωτέρω Υπηρεσίες με τα αντικειμενικά κριτήρια, συγκρινόμενοι αποκλειστικά μεταξύ τους. Η διαδικασία υπολογισμού των μορίων που συγκεντρώνουν οι ενδιαφερόμενοι πραγματοποιείται μέσω μηχανογραφικής εφαρμογής του πληροφοριακού συστήματος Police on Line.
Ο τοποθετούμενος Συνοριακός Φύλακας δικαιούται όπως, εντός ανατρεπτικής προθεσμίας πέντε (5) ημερών από την επόμενη της κοινοποίησης της διαταγής τοποθέτησης, υποβάλλει ιεραρχικά προσφυγή με αίτημα την τροποποίησή της.
Ο Αρχηγός της Ελληνικής Αστυνομίας εξετάζει την τυχόν υποβληθείσα ενδικοφανή προσφυγή.
Εκδίδεται απόφαση επί της υποβληθείσας ενδικοφανούς προσφυγής, η οποία κοινοποιείται στον προσφεύγοντα με διαταγή του Προϊσταμένου του Κλάδου Διοικητικής Υποστήριξης και Ανθρωπίνου Δυναμικού του Αρχηγείου Ελληνικής Αστυνομίας.
Οι Συνοριακοί Φύλακες που για οιονδήποτε λόγο αποφοιτούν από τα Κέντρα Εκπαίδευσης της Σχολής Αστυφυλάκων μετά την έκδοση της διαταγής τοποθέτησης των συνεκπαιδευόμενων συναδέλφων τους, τοποθετούνται σε οργανικές θέσεις που δεν καλύφθηκαν, με υπηρεσιακά και κοινωνικά κριτήρια.
Η αίτηση καταχωρείται ηλεκτρονικά στη μηχανογραφική εφαρμογή του πληροφοριακού συστήματος Police on Line.
Ο αναφερόμενος χρόνος διεκπεραίωσης είναι ενδεικτικός.
Η υποβολή προσφυγής έχει ανασταλτικό αποτέλεσμα.
Λήψη απόφασης κατανομής οργανικών θέσεων Συνοριακών Φυλάκων
Εξέταση τυχόν υποβληθείσας ενδικοφανούς προσφυγής
Έκδοση απόφασης επί τυχόν υποβληθείσας ενδικοφανούς προσφυγής
Λοιπές περιπτώσεις τοποθέτησης Συνοριακών Φυλάκων